**Kære beboere**

**Vi har nu modtaget og opstillet miljøskab, som indeholder 6 røde bokse til FARLIGT AFFALD.**

**Se vejledning i sorteringsguiden, som blev omdelt for nogle dage siden. Jørgen B har sat labels på nogle af boksene, så vi får sorteret det miljøfarlige affald i forskellige kategorier.**

**Der er også opstillet beholder til tekstilaffald.**

**Du skal samle dit tekstilaffald i posen til tekstilaffald, binde en knude på den og smide den i beholderen til tekstilaffald, som står inderst i affaldsrummet.**

**Der er stillet en kasse med poser i garderoben sammen med poser til madaffald.**

**Vi opfordrer til at du ”kun” tager 2-3 poser fra rullen. Det er meget store poser.**

**Storskrald**

**Det er ikke længere muligt at aflevere de småting, som tidligere blev lagt i de hvide kurve, fx keramik og porcelæn, sko og meget andet.**

**Nogle af tingene hører hjemme i restaffald, fx sko, bælter, små tasker og det skal derfor i restaffaldsskakten i pose.**

**Sammen med ejendomskontoret arbejder vi på at lave en ordning, så du kan aflevere storskrald, fx TV, stol og andet, hvis du ikke selv har mulighed for at aflevere det på genbrugsstationen. Nærmere herom senere.**

**Cykler bortskaffer Jørgen B stadig.**

**28-11-2023 Peder**